

Všetkým záujemcom

**Vec: Vysvetlenie č. 2 na otázky predložené v treťom kole prípravných trhových konzultácií:**

**Pripomienka všetkým zainteresovaným stranám:**

**Pripomíname, že pre úspešné ukončenie tretieho kola týchto konzultácií je potrebné (okrem iného) vyplnenie google formulára, ktorý nájdete na nižšie uvedenom odkaze:**

<https://forms.gle/uza1j9uKUNijsqg37>

**Predĺženie lehoty na predkladanie ponúk:**

Naša spoločnosť si Vám týmto dovoľuje oznámiť, že v nadväznosti na nižšie uvedené vysvetlenie predlžuje lehotu na predkladanie indikatívnych cenových ponúk. Lehota sa predlžuje do 28.05.2023 23:59.

**V prípade ak Vaša spoločnosť už predložila indikatívnu cenovú ponuku a považujete za potrebné ju vzhľadom na nižšie uvedené vysvetlenia aktualizovať, prosíme Vás o jej aktualizáciu.**

**Naše vysvetlenia:**

Počas tretieho kola prípravných trhových konzultácií boli našej spoločnosti položené nižšie uvedené otázky. Posielame vám na ne odpovede:

**Otázka č. 1**

*„Skúmame počet vozidiel PKW a LKW. Podľa "ZMLUVY O POSKYTOVANÍ SLUŽIEB V OBLASTI IT RIEŠENÍ" a tiež dokumentu "3. kolo - Príloha č. 2 - Príloha č. 2 - Vozový park – Fleet" sme zistili, že existujú rozdielne množstvá vozidiel typu PKW a LKW.*

*Otázka:*

*Prosím, môžete presne uviesť, koľko vozidiel každého typu (PKW, LKW) musí byť presne vybavených?“*

**Odpoveď č. 1**

Aktuálny počet aktívnych vozidiel je 140 LKW a 23 PKW, tieto budú nainštalované na začiatku projektu. Poplatok za inštaláciu je špecifikovaný na riadku 111 s identifikačným číslom P211 a na riadku 112 s identifikačným číslom 212 v tabuľke PTK3 - Price\_Nacenenie.

**Otázka č. 2**

*“Podľa bodu 5.8 "ZMLUVY O POSKYTOVANÍ SLUŽIEB V OBLASTI IT RIEŠENÍ" a dokumentov "3. kolo - Príloha č. 3 - Nacenenie – Price" a "3. kolo - Príloha č. 1 – Opis predmetu zákazky " nevidíme presne stanovený počet vozidiel, ktoré majú byť vypočítané. Rámcová zmluva uvádza 200 vozidiel a zoznam vozidiel uvádza 125 vozidiel. Okrem toho, v bode 5.8 dohody sa uvádza, že treba zvážiť ďalších 80 vozidiel.*

*Otázka:*

*Prosím, môžete upresniť, aký celkový počet vozidiel (PKW, LKW) máme zahrnúť do rámcovej zmluvy.”*

**Odpoveď č. 2**

Prosím vypočítajte celkovú cenu jednotiek pre maximálny počet 200 LKW a 30 PKW. Táto celková cena jednotiek by mala byť zahrnutá v tabuľke PTK3 - Price\_Nacenenie na riadku 115 / ID P215 Funkcionalita Modul Fleet Management.